fi fi fi es en en et es nl de fi en en fi fi de fi es fi en fi nl eu pl nl en en de nl hbs_lat en fr en pt sv en nb nn fi en de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en ca es es fi fi fi fi fi fi fi fi fi fi fi fi fi fi fi fi fi fi en de en en en en en en en fi fi fi en fi fi fi en fi fi fi fi fi fi fi en fi fi en fi en fi fi et fi fi
Galápagossaarten risteily, päivä 2 – Sullivan Bay, Santiago
9 syyskuun, 201816 syyskuun, 2019 julkaissut Vesa - Ihan kartalla., kategoriassa Uncategorized
Aamupäivän Bartolomé-saarelle suuntautuneen retken jälkeen Cormorant-alus siirtyy viereisen ja huomattavasti suuremman Santiagon edustalle. Me tosin vietämme tuon lyhyen seilauksen hytissä ansaituilla nokosilla.
Iltapäivän ohjelmassa on retki Santiagon saarella sijaitsevaan Sullivan Bayhin. Aluksemme 15 matkustajaa kipuavat kahteen pangaan, jotka kuljettavat meidät niin lähelle rantaa, että voimme loikata suoraan surrealistiselle laavakentälle. Dry landing siis.
Sullivan Bay tunnetaan ennen kaikkea laavakentästä, jonka oppaamme James kertoo olevan ns. uusi laavakenttä, sillä sen muodostumisesta on kulunut vasta alle parisataa vuotta.
Tarkemmin ottaen kyseessä on sileäpintaisen Pahoehoe-laavan muodostama kenttä, joka onkin yksi maailman vaikuttavimmista lajissaan. Pahoehoe-nimitys tulee havaijin kielestä, samoin kuin terävää laavaa kuvaava termi ”A’a”.
Noin 200-vuotias laava on täynnä mielenkiintoisia kuvioita.
Mannerlaattojen liikkeet ovat sittemmin repineet laavakenttään halkeamia, mutta on edelleen varsin helppoa kuvitella sulan laavan virranneen kohti merta. Jostain syystä maisema tuo mieleeni myös H. R. Gigerin maalaukset.
Jähmettynyt laava on murtunut mannerlaattojen liikahdellessa.
Maiseman keskeltä erottuu hämmästykseksemme myös muutamia yksinäisiä kaktuksia. Kyseessä on luonnollisesti vain Galápagossaarilla tavattava laavakaktus, joka pystyy jotenkin selviytyämään näinkin karussa ympäristössä.
Laavakaktus viihtyy karuissa oloissa.
Auringon lämmittämällä alustalla vilistää niin ikään laavaliskoja ja sinne tänne nopeasti singahtelevia hyönteisiä, jotka osoittautuvat lähemmän tarkastelun myötä ampiaisen värityksen omaaviksi heinäsirkoiksi.
Siellä täällä maastosta kohoaa pieniä muurahaispesän kaltaisia kekoja, sillä erotuksella että nämä näyttävät muodostuneen sulasta metallista. Ei ole vaikea ymmärtää, miksi Sullivan Bay on myös geologian harrastajien suosikkikohteita.
Laavakenttä on täynnä erilaisia yksityiskohtia.
Laavakenttäkierroksen jälkeen on vuorossa vielä snorklailua rannalta käsin. Kokeneemmat konkarit suuntaavat kauemmas merelle, missä huudoista päätellen vilahtelee niin pingviinejä kuin merileijoniakin. Me pysymme kuitenkin visusti rannan tuntumassa ja kohta oppaamme huutaakin hain lähestyvän tarkoituksenaan ilmeisesti kehottaa katsomaan pinnan alle, mutta Jenni ottaa tuon varoituksena ja poistuu vedestä saman tien.
Sullivan Bayn rannalta pääsee helposti snorklaamaan.
Laiva lähtee liikkeelle heti Santiagolta palattuamme, vaikka alkuperäisen suunnitelman mukaan käsittääkseni ruokailut pitikin hoitaa laivan ollessa ankkurissa. Aallokko keinuttaa heti kättelyssä sen verran voimakkaasti, että suihkussa käyminenkin on jo melkoinen urheilusuoritus. Seitsemän pintaan vuorossa on huomisen ohjelman briiffaus ja illallinen, josta Jenni ei keinutuksesta johtuvan pahoinvoinnin vuoksi pysty liiemmin nauttimaan.
Minä jään illallisen jälkeen vielä hetkeksi juttelemaan floridalaisen nuoren asianajajapariskunnan kanssa ja nappaan baarista risteilyn ensimmäisen oluen, sillä kotoa asti rinkassa pyörinyt lämmin Aura-tölkki ei liiemmin houkuttele.
Edellinen artikkeliGalápagossaarten risteily, päivä 2 – Pinnacle Rock, Bartolomé
Seuraava artikkeliGalápagossaarten risteily, päivä 3 – South Plaza
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
🌎: 🇪🇨 / 📅: September 2018
🌎: 🇪🇨 / 📅: September 2018
🌎: 🇰🇿 / 📅: July 2017
🌎: 🇰🇿 / 📅: July 2017
🌎: 🇰🇿 / 📅: July 2017
🌎: 🇰🇿 / 📅: July 2017
© 2018 IHAN KARTALLA. ALL RIGHTS RESERVED.
Risteilyn jälkeinen päivä Puerto Baquerizo Morenossa
Create a website or blog at WordPress.com Teeman Karuna on tehnyt Automattic.
Already have a WordPress.com account? Log in now.
View post in Reader
%d bloggaajaa tykkää tästä: